Vrtec Tržič | Cesta Ste Marie aux Mines 28 | 4290 Tržič | Slovenija  
e-naslov [info@vrtec-trzic.si](mailto:info@vrtec-trzic.si)|spletna stran[www.vrtec-trzic.si](http://www.vrtec-trzic.si)

tel04 5971 600 | davčna št. 14279673 | matična št. 5055881000

**Z A P I S N I K**

1. seje Sveta staršev Vrtca Tržič, ki je bila v četrtek, 30. 9. 2021, ob 18. uri v enoti Palček.

Prisotni člani Sveta staršev Vrtca Tržič: Saša Tribušon, Špela Kogovšek Sajovic, Elena Leghissa, Brigita Dobre, Tina Praprotnik, Nina Kavčič, Anže Višnar, Eva Močnik, Sanela Begić, Linda Ropret, Katarina Potočnik, Anamarija Dežman, Nataša Meglič, Tea Mokorel,

Drugi prisotni: ravnateljica Vrtca Tržič Tatjana Blaži, pomočnica ravnateljice Mojca Janc, vodja enote Palček Tjaša Wolf Mandič, vodja enote Križe Tina Klemenčič, vodja enote Deteljica Andreja Pogačnik, vodja enote Kovor Petra Bodlaj

Suzana Smolej – zapisnikar

Opravičeno odsotni člani Sveta staršev Vrtca Tržič: Anja Bakarič, Bogdan Đukić, Jana Žepič, Sašo Zeljković, Tjaša Povše Valančič, Petra Šuštaršič, Tjaša Antolin, Jerica Bence,

Drugi odsotni člani Sveta staršev Vrtca Tržič: Peter Kališnik, Ana Ostrelič, Daniel Clemens, Edvina Alič, Anja Rauter, Metod Gradišar, Katja Rokavec, Tina Antolin Sever

Dnevni red:

1. Uvod in konstituiranje Sveta staršev Vrtca Tržič za šolsko leto 2021/2022 (Tatjana Blaži)

2. Volitve predsednika in namestnika predsednika Sveta staršev Vrtca Tržič za šolsko leto 2021/2022 in način delovanja sveta staršev (Tatjana Blaži)

3. Predstavitev Letnega delovnega načrta za šolsko leto 2021/2022 (Tatjana Blaži)

4. Dileme, vprašanja, pobude in predlogi

Ad 1.

Ravnateljica je pozdravila prisotne na sestanku. Prisotnih je bilo 14 staršev.

Seja se je nadaljevala skladno s 14. členom Poslovnika Sveta staršev Vrtca Tržič.

Predstavila je prisotne predstavnike vrtca in dnevni red, ki je bil sprejet.

Prebrala in pozdravila je vse člane letošnjega sveta staršev, ki so predhodno že podali pisna soglasja, da bodo zastopali svoje oddelke v Svetu staršev Vrtca Tržič v šolskem letu 2021/2022.

Obveznost staršev je medsebojno obveščanje, sodelovanje, predlaganje izboljšav ipd. Sestanek se izvede dva do trikrat na leto, prvega skliče ravnatelj, naslednje pa predsednik sveta staršev.

Ad 2.

Ravnateljica je pozvala k predlogom za kandidate za predsednika oz. predsednico in namestnika oz. namestnico predsednika oz. predsednice.

Predstavnica staršev, gospa Elena Leghissa se je pozanimala, kakšna je vloga in delo predsednika. Ravnateljica je povzela pomembne točke Poslovnika Sveta staršev Vrtca Tržič (priloga zapisnika). Predstavila je delovanje sveta staršev in njegove pristojnosti.

Podan je bil predlog za predsednico, in sicer Elena Leghissa, ter predlog za namestnika Anže Višnar.

Oba kandidata sta ustno soglašala h kandidaturi.

Oba predloga sta bila soglasno sprejeta.

**Sklep:** Predsednica Sveta staršev Vrtca Tržič za šolsko leto 2021/2022 je Elena Leghissa, namestnik predsednice za šolsko leto 2021/2022 pa je Anže Višnar.

Predsednica Sveta staršev Vrtca Tržič Elena Leghissa je prevzela vodenje seje.

Ad 3.

Ravnateljica je pri predstavitvi Letnega delovnega načrta Vrtca Tržič za šolsko leto 2021/2022 izpostavila:

* LDN je načrt za delo v tem šolskem letu. Zajema osnovne podatke zavoda, ustanovitelja Občino Tržič, upravljanje vrtca, navedeni so strokovni organi vrtca – vzgojiteljski zbor in strokovni aktivi. Zavod vodi ravnateljica in svet zavoda.
* Srečanja za zaposlene in starše načrtujemo ob torkih. V vrtcu se oblikuje svet staršev, sestavlja ga po en predstavnik iz oddelka, lahko tudi njegov namestnik. Starše spodbujamo k aktivnemu sodelovanju pri načrtovanju, izvajanju in evalvaciji dela. Zaradi trenutne situacije je sodelovanje staršev nekoliko manjše.
* Šolsko leto smo začeli s 30 oddelki, v novembru odpiramo 31. oddelek v Kovorju, v januarju pa 32. oddelek v Pristavi. Upoštevamo vsa priporočila NIJZ-ja. Sestanke, kolikor se da, izvajamo na prostem. Obiskala nas je že šolska inšpekcija, ki je bila zelo natančna in zahtevna. Opozorili so nas glede nošenja mask, ki naj bi bile čez nos, ne pod nosom. Zaradi obiskovalcev preko dopoldneva zaklepamo vhodna vrata, skrbimo za higieno in zračenje. Vedno več zaposlenih je cepljenih, je pa potrebno o nošenju mask opozoriti tudi kakšnega starša, ki teh priporočil ne upošteva.
* Zelo radi bi nadaljevali in obdržali kakovost pedagoškega dela. Ta poklic zahteva vseživljenjsko izobraževanje. Letos smo eno izobraževanje na temo komunikacije že izpeljali v Kulturnem centru Tržič.
* Vizija je še ista, pisana nam je na kožo: Naš vrtec je hiša, ki stoji na temeljih spoštovanja in strokovnosti.
* Naše poslanstvo je slediti specifičnim ciljem, kot je spodbujanje pozitivne in spoštljive komunikacije, srčnosti, poglobljeno sodelovanje s starši … Veliko je otrok priseljencev, zato spodbujamo k strpnosti na vseh relacijah.
* V tem šolskem letu, od oktobra do maja, bomo izpeljali šest delavnic za starše o temah in dilemah, s katerimi se starši srečujejo skozi svoj vsakdan. Ostalo sodelovanje bo potekalo preko pogovornih ur, srečanjih v oddelkih, na skupnih prireditvah.
* Starši imajo v vrtcu tudi možnost svetovalno terapevtskih pogovorov.
* Predvidene obogatitvene dejavnosti so: smučarski tečaj, plavalni tečaj, gibalne urice, pravljična joga za otroke … V tednu otroka bomo izpeljali ogled predstav za otroke, katerih stroške krije vrtec.
* Projekti, v katerih vrtec sodeluje, so Samoevalvacija in profesionalni razvoj strokovnih delavcev, Korak za korakom, dejavnosti s področja prometa, Zdravje v vrtcu, Eko šola, gozdna pedagogika, preventivna dejavnost za preprečevanje nasilja, CAP, Reggio Emilia, mednarodno sodelovanje, Učim se biti učitelj. Zelo radi sodelujemo s knjižnico in muzejem, letos tudi s patronažno službo. Logopedinja bo tudi v tem šolskem letu izvedla diagnostiko za vse predšolske otroke.
* V vrtcu imamo zelo dobro in kakovostno prehrano v zadostnih količinah. Pri tem ne bomo varčevali.
* Cena programa se po novem izračunava na vsake 3 mesece.

Ravnateljica je vesela, da zaposleni upoštevajo vse ukrepe, ki so potrebni v trenutni situaciji. Le na ta način delo teče po ustaljenih tirnicah. Predstavila je publikacijo Modeli in priporočila o izvajanju vzgoje in izobraževanja, izdano s strani NIJZ-ja. V vrtcu imamo trenutno enega obolelega zaposlenega.

Staršem se lepo zahvaljujemo za sprotno javljanje o obolevnosti in karantenah.

Letni delovni načrt vrtca bo po potrditvi s strani Sveta zavoda Vrtca Tržič na voljo na spletni strani vrtca.

Ad 4.

Postavljeno je bilo vprašanje, na kakšen način lahko predstavniki oddelkov pridobijo kontakte ostalih staršev iz oddelka. Le-te bodo lahko pridobili na roditeljskih sestankih ali v dogovoru s starši preko vzgojiteljice. Pri tem se bo upoštevalo GDPR.

Predstavnica staršev je dala pobudo za predavanje za starše na temo otrok in tehnologija. Poskušali bomo pridobiti primernega predavatelja. Nekaj izobraževanj je na temo odvisnosti od tehnologije pred časom že bilo. Priporočilo pa je, da naj v predšolskem obdobju otroci ne bi imeli telefonov, računalnikov na voljo.

Da bi bila udeležba večja, bi mogoče predavanja izpeljali na daljavo, prek aplikacije Zoom.

Še eno vprašanje s strani starša je bilo, ali smo že razmišljali o sodelovanju v zamejskih vrtcih. Ravnateljica je povedala, da je tudi vrtec v Avstriji, s katerim že sodelujemo, zamejski. Trenutno z njimi sodelujemo preko pošte.

Igramo se z mislijo, da bi v skupine povabili starše otrok iz drugih držav, da bi nam predstavili svojo kulturo, skupaj skuhali kakšno njihovo tradicionalno jed, je povedala ravnateljica.

Predstavnica staršev se je pozanimala, če v okviru dobrodelnosti sodelujemo samo z zbiranjem zamaškov, ali tudi na kakšen drug način. Sodelujemo s Karitasom, Rdečim križem, zbiramo hrano, oblačila, zvezke, potrebščine za zavetišče, izdelovali smo voščilnice. V preteklosti smo sodelovali z Radiem Gorenc in v decembru obdarili 3 socialno šibke družine.

Seja se je zaključila ob 19.05.

Zapisala: Ravnateljica Vrtca Tržič

Suzana Smolej Tatjana Blaži